CELEX: 32004R2250
Language: hu
Date: 2004-12-27
Title: A Bizottság 2250/2004/EK rendelete (2004. december 27.) a Bizottságnak benyújtott ajánlatok és közlemények határidejének tekintetében a 429/90/EGK, a 2571/97/EK, a 174/1999/EK, a 2771/1999/EK, a 2799/1999/EK, a 214/2001/EK, az 580/2004/EK, az 581/2004/EK és az 582/2004/EK rendeletek módosításáról

28.12.2004   
            
            
               HU
            
            
               Az Európai Unió Hivatalos Lapja
            
            
               L 381/25
            
         
      A BIZOTTSÁG 2250/2004/EK RENDELETE
   
   (2004. december 27.)
   a Bizottságnak benyújtott ajánlatok és közlemények határidejének tekintetében a 429/90/EGK, a 2571/97/EK, a 174/1999/EK, a 2771/1999/EK, a 2799/1999/EK, a 214/2001/EK, az 580/2004/EK, az 581/2004/EK és az 582/2004/EK rendeletek módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej és tejtermékek piacának közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10., 15. és 31. cikkére,
   mivel:
   
               (1)
            
            
               Az alábbi rendeletek rendelkezéseket állapítanak meg az ajánlati eljárásra az ajánlattevő ajánlatai és a tagállamok a Bizottságnak szóló ezekre vonatkozó közleményei benyújtási határidejét illetően:
               
                           —
                        
                        
                           A Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló, 1990. február 20-i 429/90/EGK bizottsági rendelet (2),
                        
                     
                           —
                        
                        
                           A vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló, 1997. december 15-i 2571/97/EK bizottsági rendelet (3),
                        
                     
                           —
                        
                        
                           A vaj- és tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendelet (4),
                        
                     
                           —
                        
                        
                           A takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 17-i 2799/1999/EK bizottsági rendelet (5),
                        
                     
                           —
                        
                        
                           A sovány tejpor piacán történő intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. január 12-i 214/2001/EK bizottsági rendelet (6),
                        
                     
                           —
                        
                        
                           Az egyes tejtermékekre nyújtott export-visszatérítésekre vonatkozó pályázati eljárás létrehozásáról szóló, 2004. március 26-i 580/2004/EK bizottsági rendelet (7),
                        
                     
                           —
                        
                        
                           Az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 581/2004/EK bizottsági rendelet (8), és
                        
                     
                           —
                        
                        
                           A sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 582/2004/EK bizottsági rendelet (9).
                        
                     
         
               (2)
            
            
               Az ajánlati rendszerek zavartalan működésének biztosítása érdekében és különösen azért, hogy a Bizottság megfelelő illetékes hatóságainak és szolgálatainak elegendő idő álljon rendelkezésére az egyes ajánlatokhoz kapcsolódó adatok kezelésére, a szereplők számára az ajánlatok benyújtására, valamint az illetékes hatóság számára az adatoknak a Bizottsággal való közlésére előírt határidőket előre kell hozni.
            
         
               (3)
            
            
               Annak érdekében, hogy az 581/2004/EK és az 582/2004/EK rendeletben meghatározott pályázati eljárások során a minimálisra csökkenjen az ajánlatok benyújtásának előrehozásából eredő spekuláció kockázata, a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló, 1999. január 26-i 174/1999/EK bizottsági rendeletben (10) előírt export-visszatérítések előzetes rögzítésére az ajánlatok benyújtási határidejét követően nem lehet mód.
            
         
               (4)
            
            
               A 429/90/EGK, a 2571/97/EK, a 174/1999/EK, a 2771/1999/EK, a 2799/1999/EK, a 214/2001/EK, az 580/2004/EK, az 581/2004/EK és az 582/2004/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 429/90/EGK rendelet 3. cikke a következőképpen módosul:
   
               1.
            
            
               A (2) bekezdés helyébe a következő szöveg lép:
               „(2)   Az egyes ajánlati felhívásokhoz kapcsolódó ajánlatok benyújtási határideje augusztus második keddjének és december negyedik keddjének kivételével minden hónap második és negyedik keddjén, (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerinti) 11:00 órakor jár le.”
            
         
               2.
            
            
               A rendelet a következő (4) bekezdéssel egészül ki:
               „(4)   A 3. cikk (2) bekezdésében említett határidő napján a tagállamoknak tájékoztatniuk kell a Bizottságot az ajánlattevők által ajánlott mennyiségekről és árakról.
               Amennyiben nem került benyújtásra ajánlat, erről a tagállamok ugyanezen határidőn belül tájékoztatják a Bizottságot.”
            
         2. cikk
   A 2571/97/EK rendelet 14. cikke a következőképpen módosul:
   
               1.
            
            
               A (2) bekezdés helyébe a következő szöveg lép:
               „2.   Az egyes ajánlati felhívásokhoz kapcsolódó ajánlatok benyújtási határideje augusztus második keddjének és december negyedik keddjének kivételével minden hónap második és negyedik keddjén (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               2.
            
            
               A rendelet a következő (3) bekezdéssel egészül ki:
               „3.   A 14. cikk (2) bekezdésében említett határidő napján a tagállamoknak tájékoztatniuk kell a Bizottságot az ajánlattevők által ajánlott mennyiségekről és árakról.
               Amennyiben nem került benyújtásra ajánlat, a tagállamok erről ugyanezen határidőn belül értesítik a Bizottságot, ha az érintett tagállamban értékesíthető vaj áll rendelkezésre.”
            
         3. cikk
   A 174/1999/EK rendelet 1. cikke harmadik bekezdésének helyébe a következő rendelkezés lép:
   
      „(3)   Az 1255/1999/EK tanácsi rendelet (11) 1. cikk (1) bekezdésében említett termékekre vonatkozó engedélykérelmeket, amelyeket az 1291/2000/EK bizottsági rendelet (12), 17. cikkének értelmében az 581/2004/EK bizottsági rendelet (13) 2. cikke (2) bekezdésében és az 582/2004/EK bizottsági rendelet (14) 2. cikk (2) bekezdésében említett ajánlati időszakok végét követő szerdán és csütörtökön nyújtottak be, úgy kell tekinteni, hogy benyújtásuk az adott csütörtököt követő munkanapon történt.”.
   
   4. cikk
   A 2771/1999/EK rendelet a következőképpen módosul:
   
               1.
            
            
               A 16. cikk (3) bekezdésének helyébe a következő szöveg lép:
               „3.   Az egyes ajánlati felhívásokhoz kapcsolódó ajánlatok benyújtási határideje augusztus második keddjének kivételével minden hónap második és negyedik keddjén (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               2.
            
            
               A 17b. cikk (1) bekezdése helyébe a következő bekezdés lép:
               „(1)   A 16. cikk (3) bekezdésében említett határidő napján a tagállamoknak tájékoztatniuk kell a Bizottságot az ajánlattevők által ajánlott mennyiségekről és árakról.
               Amennyiben nem került benyújtásra ajánlat, erről a tagállamok ugyanezen határidőn belül tájékoztatják a Bizottságot.”
            
         
               3.
            
            
               A 22. cikk (2) bekezdésének helyébe a következő szöveg lép:
               „(2)   Az egyes ajánlati felhívásokhoz kapcsolódó ajánlatok benyújtási határideje augusztus második keddjének és december negyedik keddjének kivételével minden hónap második és negyedik keddjén (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               4.
            
            
               A 24a. cikk (1) bekezdése helyébe a következő bekezdés lép:
               „(1)   A 22. cikk (2) bekezdésében említett határidő napján a tagállamoknak tájékoztatniuk kell a Bizottságot az ajánlattevők által ajánlott mennyiségekről és árakról és az értékesítésre felajánlott vaj mennyiségéről.
               Amennyiben nem került benyújtásra ajánlat, a tagállamok erről ugyanezen határidőn belül értesítik a Bizottságot, ha az érintett tagállamban értékesíthető vaj áll rendelkezésre.”
            
         5. cikk
   A 2799/1999/EK rendelet a következőképpen módosul:
   
               1.
            
            
               A 27. cikk (2) bekezdésének helyébe a következő szöveg lép:
               „(2)   Az egyes ajánlati felhívásokhoz kapcsolódó ajánlatok benyújtási határideje augusztus második keddjének és december negyedik keddjének kivételével minden hónap második és negyedik keddjén, (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               2.
            
            
               A 30. cikk (1) bekezdése a következő albekezdéssel egészül ki:
               „Amennyiben nem került benyújtásra ajánlat, a tagállamok erről ugyanezen határidőn belül értesítik a Bizottságot, ha az érintett tagállamban értékesíthető sovány tejpor áll rendelkezésre.”
            
         6. cikk
   A 214/2001/EK rendelet a következőképpen módosul:
   
               1.
            
            
               A 14. cikk (2) bekezdésének helyébe a következő szöveg lép:
               „(2)   Az egyes ajánlati felhívásokhoz kapcsolódó ajánlatok benyújtási határideje augusztus második keddjének kivételével minden hónap második és negyedik keddjén (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               2.
            
            
               A 17. cikk (1) bekezdésének helyébe a következő szöveg lép:
               „(1)   A 14. cikk (2) bekezdésében említett határidő napján a tagállamoknak tájékoztatniuk kell a Bizottságot az ajánlattevők által ajánlott mennyiségekről és árakról.
               Amennyiben nem került benyújtásra ajánlat, erről a tagállamok ugyanezen határidőn belül tájékoztatják a Bizottságot.”
            
         
               3.
            
            
               A 22. cikk (2) bekezdésének helyébe a következő szöveg lép:
               „(2)   Az egyes ajánlati felhívásokra vonatkozó ajánlatok benyújtási határideje augusztus második keddjének és december negyedik keddjének kivételével minden hónap második és negyedik keddjén (brüsszeli idő szerint) 11:00 órakor jár le. Amennyiben kedd hivatalos ünnepre esik, a határidő az előző munkanapon (brüsszeli idő szerint) 11:00 órakor jár le.”
            
         
               4.
            
            
               A 24a. cikk (1) bekezdés harmadik albekezdése helyébe a következő szöveg lép:
               „Amennyiben nem került benyújtásra ajánlat, a tagállamok erről ugyanezen határidőn belül értesítik a Bizottságot, ha az érintett tagállamban értékesíthető sovány tejpor áll rendelkezésre.”
            
         7. cikk
   Az 580/2004/EK rendelet 4. cikke (2) bekezdésének első albekezdése helyébe a következő rendelkezés lép:
   
      „A tagállamok az érvényes ajánlatokról az egyes ajánlati időszak végétől számított három órán belül – az ajánlattevők név szerinti említése nélkül – a Mellékletben előírtak szerint értesítik a Bizottságot.”
   
   8. cikk
   Az 581/2004/EK rendelet 2. cikk (2) bekezdésének helyébe a következő szöveg lép:
   
      „(2)   Az egyes ajánlati időszakok augusztus első keddjének és december harmadik keddjének kivételével minden hónap első és harmadik keddjén (brüsszeli idő szerint) 13:00-kor kezdődnek. Amennyiben kedd hivatalos ünnepre esik, az időszak a következő munkanapon (brüsszeli idő szerint) 13:00 órakor kezdődik.
      Az egyes ajánlati időszakok augusztus második keddjének és december negyedik keddjének kivételével minden hónap első és harmadik keddjén (brüsszeli idő szerint) 13:00-kor érnek véget. Amennyiben kedd hivatalos ünnepre esik, az időszak az előző munkanapon (brüsszeli idő szerint) 13:00-kor ér véget.”
   
   9. cikk
   Az 582/2004/EK rendelet 2. cikke (2) bekezdésének helyébe a következő rendelkezés lép:
   
      „(2)   Az egyes ajánlati időszakok augusztus első keddjének és december harmadik keddjének kivételével minden hónap első és harmadik keddjén (brüsszeli idő szerint) 13:00-kor kezdődnek. Amennyiben kedd hivatalos ünnepre esik, az időszak a következő munkanapon (brüsszeli idő szerint) 13:00 órakor kezdődik.
      Az egyes ajánlati időszakok augusztus második keddjének és december negyedik keddjének kivételével minden hónap második és negyedik keddjén (brüsszeli idő szerint) 13:00-kor érnek véget. Amennyiben kedd hivatalos ünnepre esik, az időszak az előző munkanapon (brüsszeli idő szerint) 13:00-kor ér véget.”
   
   10. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 27-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   
      (2)  HL L 45., 1990.2.21., 8. o. A legutóbb a 921/2004/EK rendelettel (HL L 163., 2004.4.30., 94. o.) módosított rendelet.
   
      (3)  HL L 350., 1997.12.20., 3. o. A legutóbb a 921/2204/EK rendelettel módosított rendelet.
   
      (4)  HL L 333., 1999.12.24., 11. o. A legutóbb az 1932/2004/EK rendelettel (HL L 333., 2004.11.9., 4. o.) módosított rendelet.
   
      (5)  HL L 340., 1999.12.31., 3. o. A legutóbb az 1992/2204/EK rendelettel (HL L 344., 2004.11.20., 11. o.) módosított rendelet.
   
      (6)  HL L 37., 2001.2.7., 100. o. A legutóbb az 1838/2004/EK rendelettel (HL L 322., 2004.10.23., 3. o.) módosított rendelet.
   
      (7)  HL L 90., 2004.3.27., 58. o.
   
      (8)  HL L 90., 2004.3.27., 64. o.
   
      (9)  HL L 90., 2004.3.27., 67. o.
   
      (10)  HL L 20., 1999.1.27., 8. o. A legutóbb az 1846/2004/EK rendelettel (HL L 322., 2004.10.23., 16. o.) módosított rendelet.
   
      (11)  HL L 160., 1999.6.26., 48. o.
   
      (12)  HL L 152., 2000.6.24., 1. o.
   
      (13)  HL L 90., 2004.3.27., 64. o.
   
      (14)  HL L 90., 2004.3.27., 67. o.